Ст-8/25

**ОСНОВНИОТ СУД БИТОЛА** преку стечајниот судија «Татјана Митревска» решавајќи по предлогот на предлагачот управителот «Јасмина Клокановска» од «Долна Бела Црква Ресен» од Ресен, за отворање на стечајна постапка над должникотДруштво за производство, трговија и услуги «ДПТУ МАРЈАН -КЛОКАН ДООЕЛ увоз-извоз с.Долна Бела Црква Ресен» од «Ресен», по одржаната усна, јавна и главна расправа во присуство на привремениот стечаен управник Ели Божиновска од Битола, на ден «27.02.2025» година донесе:

**Р Е Ш Е Н И Е**

**I**

Над должникот Друштво за производство, трговија и услуги «ДПТУ МАРЈАН-КЛОКАН ДООЕЛ увоз-извоз с.Долна Бела Црква Ресен» од «Ресен», со ЕДБ «4024018506379 » и ЕМБС «7281986 », со претежна дејност Шифра 47.11 -Трговија на мало во неспецијализирани продавници, претежно со храна, пијалаци и тутун, жиро сметка број 210-0728198601-53 депонент на "НЛБ Тутунска Банка" АД Скопје, стечајната постапка сеотвора, стечајна постапка не се спроведува и се заклучувa.

**II**

По правосилноста на решението Централниот регистар на РСМ РД Битола да го брише должникот од регистарот.

**III**

По правосилноста на Решението се налага на "НЛБ Тутунска Банка" АД Скопје, за да ја угаси жиро сметката на должникот, а доколу има средства истите да ги пренесе на жиро сметка Буџет на РСМ 100-000000630-95 уплатна сметка 840-103-03338 приходна шифра 722211 начин 02 при НБРСМ.

**О б р а з л о ж е н и е**

Друштво за производство, трговија и услуги «ДПТУ МАРЈАН-КЛОКАН ДООЕЛ увоз-извоз с.Долна Бела Црква Ресен» од «Ресен», застапувано од предлагачот - управителот «Јасмина Клокановска» од «Долна Бела Црква Ресен», поднесоа Предлог за отворање на стечајна постапка, заради неспособност за плаќање и работење, притоа кажаа дека сметката им била блокирана.

Судот по Предлогот поведе претходна постапка и за привремен стечаен управник ја назначи Ели Божиновска од Битола и определи рочиште за отворање на стечајна постапка на 26.02.2025 година.

На рочиштето предлагачот остана при наводите во предлогот, а судот во доказна постапка најнапред ги изведе писмените доказите и тоа: Изјава заверена на нотар со бр.УЗП-923/2025 од 21.02.2025 годинана нотар Гоце Павловски од Ресен, извештај на привремениот стечаен управник од 26.02.2025 година, потврдата од МВР Ресен од 03.02.2025 година, уверение од АКН Ресен од 30.05.2025 година, потврда за издадена информација од заложен регистар и од регистар за лизинг на РСМ од 27.02.2025, тековна состојба од Централен регистар на РСМ за должникот од 17.01.2025, тековна состојба за сметки од 21.01.2025 година, заклучен лист од 31.12.2024 година и одлука за отварање на стечајна постапка од 05.02.2025 година, на крај судот го сослуша стечајниот управник Ели Божиновска, која остана во се како во изготвениот извештај, посочувајќи дека констатирала дека должникот не поседувал никаков имот, притоа има прикажано пренесена загуба од 518.634,оо денари и загуба за тековна година износ од 472.787,оо денари, не може никако да ги исплати достасаните обврски, а притоа не работи повеќе од шест месеци.

Судот од извештајот на привремениот стечаен управител неговиот исказ како и од другите изведени писмени докази, утврди дека должникот нема имот над кој би се водела стечајна постапка и од тие причини согласно член 68 од Законот за стечај одлучи да не се спроведува постапка и истата да се заклучи.

Судот донесе одлука да по правосилноста на решението Централниот регистер на РСМ РД Битола да премине на бришење на должникот од регистарот.

Судот одлучи Решението да и биде доставено на депоненент банката "НЛБ Банка" АД Скопје, во која должиникот имаше сметка, со цел истата веднаш да биде затворена, а доколку во банката евидираат парични средства на жиро смета на должникот истите да ги пренесе на Буџетот на РСМ.

*Одлучено во ОСНОВЕН СУД БИТОЛА,*

*под «СТ-8/25» од «27.02.2025» година.*

Стечаен судија,

«Татјана Митревска»

**Правна поука:** Против ова Решение дозволена е жалба во рок од 8(осум) дена од приемот до Апелационен суд Битола.

**Д-НА:** На предлагачот, на привремениот стечаен управник, на огласна табла на судот, на ВЕБ страната на судот, УЈП -Битола, извадок за Службен весник на РСМ, а по правосилноста до Централен регистер на РСМ и „НЛБ Банка" АД Скопје.

ТМ/ПВ